Չարենցավան համայնքի ղեկավար

պրն. Հ.Շահգալդյանին

**ԶԵԿՈՒՑԱԳԻՐ**

Հայտնում եմ ձեզ, որ Եվրամիության (ԵՄ) կողմից Արևելյան Գործընկերության երկրների համար իրականացվող EU4Culture նախագծի շրջանակում Չարենցավան համայնքին ուղարկված Առաջարկների Սահմանափակ Կանչին համայնքի կողմից ներկայացված «Մշակույթի զարգացում. կարողությունների հզորացում և համագործակցության խթանում Չարենցավանում» ծրագրի իրականացումը նպատակահարմար ենք համարում պատվիրակել Չարենցավան համայնքի «Արամ Խաչատրյանի անվան երաժշտական դպրոց» ՀՈԱԿ-ին:

Ակնկալվող դրամաշնորհի ամբողջական գումարը կարող է կազմել առավելագույնը 30000 (երեսուն հազար) եվրոյին համարժեք ՀՀ դրամ:

Դոնորի կողմից ծրագրի հաստատման դեպքում նախատեսված ամբողջական գումարի առնվազն 70%-ը (յոթանասուն տոկոսը)՝ փոխանցվում է դրամաշնորհային պայմանագրի համաձայն ծրագրի իրականացման ժամկետում, իսկ գումարի վերջնական 30%-ը (երեսուն տոկոսը) տրամադրվում է ծրագրային ծախսերն ամբողջությամբ կատարվելուց և հաշվետվությունների՝ դոնորի կողմից ընդունումից հետո, ծրագրի ավարտից (2024թ. հունիսի 30) 3 (երեք) ամսվա ընթացքում:

Ուստի, ծրագրի պահանջներին համապատասխան, անհրաժեշտություն կա ստանալ համայնքի ավագանու համաձայնությունը՝ համայնքի բյուջեից կատարելու վերը նշված 30%-ին (երեսուն տոկոսին) համարժեք՝ ՀՀ դրամի հատկացում վերոնշյալ ծրագրի արտաբյուջետային հաշվին, ծրագրի հաստատման պարագայում:

Համայնքապետարանի զարգացման ծրագրերի

և տեղեկատվական տեխնոլոգիաների բաժնի պետ` Ա. Ծերունյան

05 փետրվարի 2024թ.